CELEX: 62011CA0312
Language: bg
Date: 2013-07-04 00:00:00
Title: Дело C-312/11: Решение на Съда (четвърти състав) от 4 юли 2013 г. — Европейска комисия/Италианска република (Неизпълнение на задължения от държава членка — Директива 2000/78/ЕО — Член 5 — Създаване на основна рамка за равно третиране в областта на заетостта и професиите — Хора с увреждания — Недостатъчни мерки за транспониране)

24.8.2013   
            
            
               BG
            
            
               Официален вестник на Европейския съюз
            
            
               C 245/2
            
         Решение на Съда (четвърти състав) от 4 юли 2013 г. — Европейска комисия/Италианска република
   (Дело C-312/11) (1)
   
   (Неизпълнение на задължения от държава членка - Директива 2000/78/ЕО - Член 5 - Създаване на основна рамка за равно третиране в областта на заетостта и професиите - Хора с увреждания - Недостатъчни мерки за транспониране)
   2013/C 245/03
   Език на производството: италиански
   
      Страни
   
   
      Ищец: Европейска комисия (представители: J. Enegren и C. Cattabriga)
   
      Ответник: Италианска република (представители: G. Palmieri, подпомаган от C. Gerardis, avvocato dello Stato)
   
      Предмет
   
   Неизпълнение на задължения от държава членка — Неприемане в определения срок на всички необходими разпоредби за съобразяване с член 5 от Директива 2000/78/ЕО на Съвета от 27 ноември 2000 година за създаване на основна рамка за равно третиране в областта на заетостта и професиите (ОВ L 303, стр. 16; Специално издание на български език, 2007 г., глава 5, том 6, стр. 7) — Национално законодателство, което предвижда мерки по изпълнение на посочения член, прилагането на които зависи от чисто евентуалното приемане на последващи мерки — Недостатъчни гаранции и подходящо настаняване
   
      Диспозитив
   
   
               1.
            
            
               Като не е въвела задължение за всички работодатели да организират в зависимост от нуждите в конкретните случаи подходящо настаняване за всички хора с увреждания, Италианската република не е изпълнила задължението си да транспонира правилно и изцяло член 5 от Директива 2000/78/ЕО на Съвета от 27 ноември 2000 година за създаване на основна рамка за равно третиране в областта на заетостта и професиите.
            
         
               2.
            
            
               Осъжда Италианската република да заплати съдебните разноски.
            
         
      (1)  ОВ C 226, 30.7.2011 г.